**Podmienky účasti**

**III.1.1) Podmienky účasti vo verejnom obstarávaní týkajúce sa osobného postavenia – podľa § 32 zákona o verejnom obstarávaní**

**III.1.1.1** Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

III.1.1.1.1 Záujemca musí spĺňať podmienky účasti uvedené v § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Ich splnenie preukáže podľa § 32 ods. 2, 4 a 5, § 152 ods. 1 (zápis do zoznamu hospodárskych subjektov) alebo § 152 ods. 3 zákona o verejnom obstarávaní.

III.1.1.1.2 Záujemca preukáže osobné postavenie za každú inú osobu podľa § 33 ods. 2 zákona o verejnom obstarávaní a podľa § 34 ods. 3 zákona o verejnom obstarávaní a za každého subdodávateľa, ktorého uvedie vo svojej žiadosti o účasť podľa Prílohy B2B Zoznam subdodávateľov a podiel subdodávok Informatívneho dokumentu.

III.1.1.1.3 Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne. Oprávnenie na dodanie predmetu zákazky preukazuje člen skupiny dodávateľov len vo vzťahu k tej časti predmetu zákazky, ktorú má zabezpečiť.

III.1.1.1.4 Záujemca môže predbežne nahradiť doklady na preukázanie splnenia podmienok účasti určené verejným obstarávateľom Jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie je možné nájsť na <https://www.uvo.gov.sk/jednotny-europsky-dokument-pre-verejne-obstaravanie-602.html>

V prípade, že záujemca dočasne nahradí doklady JED-om, bude okamžite vyzvaný na predloženie dokladov preukazujúcich splnenie podmienok účasti. Na predloženie dokladov preukazujúcich splnenie podmienok účasti bude lehota 5 pracovných dní.  
Verejný obstarávateľ upozorňuje, že v prípade predloženia JED-u je potrebné vyplniť všetky požadované údaje a nepovoľuje v časti IV. Jednotného európskeho dokumentu vyplniť oddiel tzv. Globálny údaj pre všetky podmienky účasti.

III.1.1.1.5 Verejný obstarávateľ vylúči z verejného obstarávania uchádzača, ak na základe dôveryhodných informácií má dôvodné podozrenie, že uchádzač alebo záujemca uzavrel v danom verejnom obstarávaní s iným hospodárskym subjektom dohodu narúšajúcu hospodársku súťaž.

III.1.1.1.6 Nakoľko verejný obstarávateľ nemá umožnený prístup k údajom z IS verejnej správy podľa § 1 ods. 3 zákona č. 177/2018 Z. z. o niektorých opatreniach na zníženie administratívnej záťaže využívaním IS verejnej správy, uchádzač je povinný predložiť všetky doklady na preukázanie splnenia podmienok účasti osobného postavenia.

**III.1.2) Podmienky účasti vo verejnom obstarávaní týkajúce sa finančného a ekonomického postavenia – podľa § 33 Zákona**

Záujemca spolu so žiadosťou o účasť predloží nasledovné informácie a dokumenty, ktorými preukazuje svoje finančné a ekonomické postavenie podľa § 33 Zákona:

**III.1.2.1** Záujemca finančné a ekonomické postavenie preukáže:

III.1.2.1.1 Prehľadom o celkovom obrate za posledné tri hospodárske roky, resp. roky za ktoré sú dostupné v závislosti od vzniku alebo začatia prevádzkovania činnosti za nasledovných podmienok.

III.1.2.1.1.1 Minimálny celkový obrat Záujemcu musí byť 500 000 000 eur bez DPH (slovom: päťsto miliónov eur bez DPH) celkom za posledné tri hospodárske roky resp. za roky, za ktorý je dostupný. Celkový obrat preukazuje záujemca v zmysle bodu III.1.2.1.2 alebo III.1.2.1.3.

III.1.2.1.2 V prípade, ak Záujemca je osoba, ktorá vedie podvojné účtovníctvo, predloží z účtovnej závierky výkaz ziskov a strát a ak Záujemca je osoba, ktorá vedie jednoduché účtovníctvo, predloží z účtovnej závierky výkaz príjmov a výdavkov.

Doklady musia byť predložené elektronicky prostredníctvom komunikačného rozhrania JOSEPHINE.

III.1.2.1.3 Ak Záujemca má účtovné závierky zverejnené v Registri účtovných závierok (www.registeruz.sk), uvedie v Žiadosti o účasť len internetovú adresu, na ktorej sú výkazy ziskov a strát alebo výkazy o príjmoch a výdavkoch verejne prístupné. V prípade, ak záujemca neuvedie vo svojej ponuke odkaz na register účtovných závierok a zároveň nepredloží požadované dokumenty na preukázanie splnenia tejto podmienky účasti, verejný obstarávateľ si samostatne overí splnenie tejto podmienky v registri účtovných závierok.

III.1.2.1.4 Uchádzač finančné a ekonomické postavenie preukáže: vyjadrením banky/bánk alebo pobočky zahraničnej banky/bánk o poskytnutí úveru najmenej vo výške 5 000 000 eur (slovom: päť miliónov eur). V predmetnom vyjadrení banka vyhlási, že uchádzač spĺňa podmienky na poskytnutie úveru najmenej vo výške 5 000 000 eur (slovom: päť miliónov eur). Vyjadrenie banky musí byť platné do 31.12.2021 a poskytnutie úveru výlučne súvisí s realizáciou zákazky D1 Lietavská Lúčka –– Dubná Skala vrátane tunela Višňové. Toto vyjadrenie banky musí byť predložené ako originál alebo úradne osvedčená fotokópia a nesmie byť staršie ako 3 mesiace ku dňu uplynutia lehoty na predloženie žiadostí o účasť. V prípade, ak uchádzač nemá sídlo v Slovenskej republike, verejný obstarávateľ uzná aj ekvivalentné doklady/osvedčenia vydané podľa právnych noriem daného štátu; Uchádzač môže na splnenie tejto podmienky účasti využiť aj inú formu preukázania dispozície s predmetnou sumou do 31.12.2021, ktorá bude vyhradená na účely spojené s plnením predmetu zákazky.

III.1.2.1.5 V prípade, ak Záujemca nemá sídlo v SR Verejný obstarávateľ uzná rovnocenné doklady/osvedčenia vydané podľa právnych predpisov platných v krajine jeho sídla.

III.1.2.1.6 Záujemca môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí Záujemca Verejnému obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje Záujemca písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem [§ 32 ods. 1 písm. e)](https://www.slov-lex.sk/pravne-predpisy/SK/ZZ/2015/343/20160418.html#paragraf-32.odsek-1.pismeno-e) Zákona a nesmú u nej existovať dôvody na vylúčenie podľa [§ 40 ods. 6 písm. a) až h)](https://www.slov-lex.sk/pravne-predpisy/SK/ZZ/2015/343/20160418.html#paragraf-40.odsek-6.pismeno-a) a [ods. 7](https://www.slov-lex.sk/pravne-predpisy/SK/ZZ/2015/343/20160418.html#paragraf-40.odsek-7) Zákona.

III.1.2.1.7 Skupina dodávateľov preukazuje splnenie podmienok účasti týkajúcich sa ekonomického a finančného postavenia spoločne.

III.1.2.1.8. Záujemca môže predbežne nahradiť doklady na preukázanie splnenia podmienok účasti určené Verejným obstarávateľom Jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie je možné nájsť na <https://www.uvo.gov.sk/jednotny-europsky-dokument-pre-verejne-obstaravanie-602.html>

V prípade, že záujemca dočasne nahradí doklady JED-om, bude okamžite vyzvaný na predloženie dokladov preukazujúcich splnenie podmienok účasti. Na predloženie dokladov preukazujúcich splnenie podmienok účasti bude lehota 5 pracovných dní.  
Verejný obstarávateľ upozorňuje, že v prípade predloženia JED-u je potrebné vyplniť všetky požadované údaje a nepovoľuje v časti IV. Jednotného európskeho dokumentu vyplniť oddiel tzv. Globálny údaj pre všetky podmienky účasti.

**III.1.3 Podmienky** **účasti vo verejnom obstarávaní týkajúce sa technickej spôsobilosti alebo odbornej spôsobilosti – podľa § 34 a 36 Zákona**

**III.1.3.1**

Záujemca spolu so žiadosťou o účasť predloží nasledovné informácie a dokumenty, ktorými preukazuje svoju technickú alebo osobnú spôsobilosť podľa § 34 Zákona:

**III.1.3.2** Záujemca je povinný v rámci žiadosti o účasť:

Podľa § 34 ods. 1 písm. a) a písm. b) v spojitosti s § 34 ods. 2 Zákona predložiť:

|  |  |
| --- | --- |
|  |  |
| III.1.3.2.1 | minimálne 1 referenciu na výstavbu alebo rekonštrukciu\*\* diaľnice alebo na výstavbu alebo rekonštrukciu\*\* rýchlostnej cesty alebo na výstavbu alebo rekonštrukciu\*\* cesty obdobného charakteru, v minimálnej hodnote 150 000 000 eur bez DPH. |
| III.1.3.2.2 | minimálne 1 referenciu výstavby alebo rekonštrukcie\*\* mostného objektu v dĺžke min. 200 m s dĺžkou 1 poľa min. 80 m. realizovaného\* na stavbe diaľnice alebo rýchlostnej cesty alebo cesty obdobného charakteru\* |
| III.1.3.2.3 | minimálne 1 referenciu výstavby alebo rekonštrukcie\*\* tunela dĺžky min. 1500 m realizovanej\* na stavbe diaľnice alebo rýchlostnej cesty alebo cesty obdobného charakteru\* |
| III.1.3.2.4 | minimálne jednu referenciu z realizácie zemných prác v rámci jednej stavby v min. objeme 250 000 m3 |
| III.1.3.2.5 | minimálne 1 referenciu na projekčné práce v stupni DRS (Dokumentácia na realizáciu stavby) realizované\* na projekte diaľnice alebo na projekte rýchlostnej cesty alebo na projekte cesty obdobného charakteru, v minimálnej hodnote 150 000 000 eur bez DPH. |
| III.1.3.2.6 | minimálne 1 referenciu na projekčné práce mostného objektu v stupni DRS v dĺžke min. 200 m s dĺžkou 1 poľa min. 80 m. na projekte diaľnice alebo rýchlostnej cesty alebo cesty obdobného charakteru\* |
| III.1.3.2.7 | minimálne 1 referenciu projekčných prác tunela v dĺžke min. 1500 m v stupni DRS \* na projekte diaľnice alebo rýchlostnej cesty alebo cesty obdobného charakteru\*. |

\*Poznámka: Diaľnicou, rýchlostnou cestou alebo cestou obdobného charakteru sa rozumie smerovo rozdelená minimálne 4-pruhová komunikácia s celkovou šírkou minimálne 22,5 m. V prípade, ak Záujemca predkladá stavbu/ referenciu, ktorú realizoval ako člen združenia alebo skupiny dodávateľov, je povinný uviesť podiel/celkovú hodnotu prác/služieb, za ktorú zodpovedal/ realizoval vlastnými kapacitami. V prípade stavby, ktorej začiatok alebo koniec nespadá do rozhodného obdobia, je Záujemca povinný preukázať potvrdením objednávateľa/odberateľa alebo iným dokladom, že požadovaná minimálna hodnota stavebných prác bola uskutočnená realizovaná v rozhodnom období.

\*\* Za rekonštrukciu sa nepovažuje výmena vrchnej časti vozovky. Za rekonštrukciu sa považuje výmena celého telesa diaľnice resp. rýchlostnej cesty alebo cesty obdobného charakteru (viď pozn. vyššie) a jej ostatných objektov a hlavných prvkov ako sú zakladanie, piliere, nosné konštrukcie a podobne.

Za rekonštrukciu mosta sa považuje výmena pilierov, nosníkov, zakladania a hlavných konštrukčných prvkov objektu. Za rekonštrukciu tunela sa považuje odstránenie sekundárneho ostenia tunela a jeho výmena.

Poznámka: Pojmom referencia nie je myslené iba vymedzenie v zmysle § 12 ods. 2 zákona, ale akýkoľvek doklad preukazujúci splnenie podmienok účasti za obsahových podmienok stanovených zákonom.

V bodoch III.1.3.2.1 až III.1.3.2.7 stavebné práce a služby musia byť uskutočnené za predchádzajúcich 15 rokov od vyhlásenia verejného obstarávania v Úradnom vestníku Európskej únie.

V prípade, že záujemca disponuje referenciou, ktorá spĺňa stanovené podmienky účasti v bodoch III.1.3.2.1 až III.1.3.2.7 môže túto referenciu použiť na preukázanie bodov III.1.3.2.1 až III.1.3.2.7, resp. referencia môže spĺňať aj viac bodov súčasne.

Zoznam stavebných prác musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom:

* bol verejný obstarávateľ alebo obstarávateľ podľa tohto Zákona, dokladom je referencia,
* bola iná osoba ako verejný obstarávateľ alebo obstarávateľ, dôkaz o plnení potvrdí odberateľ; ak také potvrdenie Záujemca nemá k dispozícií, vyhlásením Záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Zoznam poskytnutých služieb s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa tohto zákona,

V prípade, ak uchádzač predkladá/uvádza zmluvu, ktorej realizácia presahuje stanovené obdobie rokov, t. j. poskytnutie služby/realizácia stavby začalo pred 15 rokmi od vyhlásenia verejného obstarávania v Úradnom vestníku Európskej únie alebo nebolo skončené do vyhlásenia verejného obstarávania (ďalej aj ako „rozhodné obdobie“), uchádzač v zozname uvedie zvlášť rozpočtový náklad resp. objektovú skladbu iba za tú časť poskytnutých služieb/realizácie stavby, ktoré boli poskytnuté/realizované v požadovanom období.

Ak existujú referencie na podmienky účasti týkajúce sa technickej spôsobilosti alebo odbornej spôsobilosti určené podľa tohto bodu a sú uvedené v evidencii referencií podľa § 12 zákona o verejnom obstarávaní (ak odberateľom bol verejný obstarávateľ alebo obstarávateľ podľa zákona o verejnom obstarávaní), verejný obstarávateľ ich zohľadní pri vyhodnotení splnenia podmienok účasti; v tomto prípade sa odporúča, aby uchádzač uviedol odkaz/odkazy na takúto referenciu/takéto referencie v dokumentoch, ktoré predkladá na preukázanie splnenia podmienok účasti.

Ak uchádzač predloží doklady alebo dokumenty, v ktorých sú údaje vyjadrené v inej mene ako v eurách, verejný obstarávateľ požaduje prepočet týchto údajov na hodnotu v eurách. Na prepočet uchádzač použije priemerný ročný kurz inej meny za príslušný kalendárny rok zverejnený Európskou centrálnou bankou. Za rok 2020 použije uchádzač na prepočet kurz inej meny zverejnený Európskou centrálnou bankou v deň uverejnenia Oznámenia o vyhlásení verejného obstarávania v Úradnom vestníku Európskej únie. V prípade, ak platný kurz danej meny nestanovuje Európska centrálna banka, uchádzač vykoná prepočet podľa platného kurzu Národnej banky Slovenska v deň uverejnenia Oznámenia o vyhlásení verejného obstarávania v Úradnom vestníku Európskej únie.

**III.1.3.3**

Podľa § 34 ods. 1 písm. g) Zákona predložiť údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo koncesnej zmluvy alebo riadiacich zamestnancov.

Minimálna požadovaná úroveň štandardov:

Záujemca je povinný preukázať, že osoby zodpovedné za riadenie stavebných prác (tzv. kľúčoví odborníci) majú za rozhodné obdobie 15 rokov (za rozhodné obdobie sa považuje posledných 15 priebežných rokov, ktoré sa rátajú spätne odo dňa vyhlásenia verejného obstarávania v Úradnom vestníku Európskej únie) potrebnú odbornú prax.

Za kľúčových odborníkov sa na účely tohto verejného obstarávania považujú

1. Riaditeľ stavby – Predstaviteľ Zhotoviteľa,
2. Hlavný stavbyvedúci a zároveň zástupca riaditeľa stavby,
3. Stavbyvedúci na mosty,
4. Stavbyvedúci na tunel,
5. Hlavný inžinier projektu,
6. Projektant mostov,
7. Projektant tunelov,
8. Odborník na sanácie betónových konštrukcii,
9. Odborník na životné prostredie
10. Hlavný geodet Zhotoviteľa,
11. Odborník zodpovedný za kontrolu kvality,
12. Geotechnik,
13. Odborník pre zaistenie inžinierskej činnosti.

Pre každú pozíciu musí byť navrhnutý samostatný kľúčový odborník spĺňajúci požiadavky uvedené v bodoch III.1.3.3.1 až III.1.3.3.13 nižšie.

III.1.3.3.1 Kľúčový pracovník vo funkcii **Riaditeľ stavby - Predstaviteľ Zhotoviteľa**

V rozhodnom období **15 rokov** musí preukázať nasledovnú prax:

1. účasť na realizácii\*\* minimálne 1 projektu pri stavbách diaľnic alebo rýchlostných ciest, , pričom zmluvné podmienky projektu vychádzali zo zmluvných podmienok FIDIC alebo ekvivalent;
2. projekt musí byť vo výške zmluvnej ceny minimálne 150 000 000 eur (slovom stopäťdesiat miliónov eur) bez DPH;
3. súčasťou projektu boli stavebné práce v tuneli (nie však len technológia a vetranie);
4. účasť na tomto projekte musí byť na pozícii projektového manažéra stavby/riaditeľa stavby/zástupcu zhotoviteľa stavby/zástupcu riaditeľa stavby;
5. účasť na tomto projekte na danej pozícií musí byť v minimálnej dobe trvania zodpovedajúcej 50 % lehoty výstavby Projektu (za lehotu výstavby sa považuje lehota odo dňa vydania Oznámenia o začatí prác po vydanie Preberacieho protokolu).

III.1.3.3.2 Kľúčový pracovník vo funkcii **hlavný stavbyvedúci** (zástupca riaditeľa)

V rozhodnom období **15 rokov** musí preukázať nasledovnú prax:

účasť na realizácii\*\* minimálne 1 projektu na stavbách diaľnic alebo rýchlostných ciest, kde zmluvné podmienky vychádzali zo zmluvných podmienok FIDIC (akýchkoľvek) alebo ekvivalent;

1. účasť na tomto min. 1 projekte musí byť na pozícii stavbyvedúceho / zástupca stavbyvedúceho pre cesty so šírkovým usporiadaním minimálne 22,5 metrov alebo na pozícií stavbyvedúceho / zástupca stavbyvedúceho pre mosty;
2. účasť na tomto min. 1 projekte na danej pozícii musí byť v minimálnej dobe trvania zodpovedajúcej 50 % lehoty výstavby Projektu (za lehotu výstavby sa považuje lehota odo dňa vydania Oznámenia o začatí prác po vydanie Preberacieho protokolu);
3. tento projekt musí byť v celkovej zmluvnej cene stavebných prác projektu minimálne 30 000 000 eur (slovom tridsať miliónov eur) bez DPH.

III.1.3.3.3 Kľúčový pracovník vo funkcii **stavbyvedúci na mosty**

V rozhodnom období **15 rokov** musí preukázať nasledovnú prax:

účasť na realizácii\*\* minimálne 1 projektu pri stavbách diaľnic alebo rýchlostných ciest, ktorých súčasťou bol most/mosty s dĺžkou mosta minimálne 200 metrov;

1. účasť na realizácií tohto projektu musí byť na pozícii stavbyvedúceho / zástupca stavbyvedúceho na mosty;
2. účasť na tomto projekte na danej pozícii musí byť v minimálnej dobe trvania zodpovedajúcej 50 % lehoty výstavby Projektu (za lehotu výstavby sa považuje lehota odo dňa vydania Oznámenia o začatí prác po vydanie Preberacieho protokolu);
3. tento projekt musí byť v celkovej zmluvnej cene stavebných prác projektu minimálne 30 000 000 eur (slovom tridsať miliónov eur) bez DPH.

III.1.3.3.4 Kľúčový pracovník vo funkcii **stavbyvedúci pre tunel**

V rozhodnom období **15 rokov** musí preukázať nasledovnú prax:

účasť na realizácii\*\* minimálne 1 projektu pri stavbách diaľnic alebo rýchlostných ciest, ktorých súčasťou bol tunel s dĺžkou minimálne 600 metrov;

1. účasť na realizácií tohto projektu musí byť na pozícii stavbyvedúceho / zástupca stavbyvedúceho pre tunel;
2. účasť na tomto projekte na danej pozícii musí byť v minimálnej dobe trvania zodpovedajúcej 50 % lehoty výstavby Projektu (za lehotu výstavby sa považuje lehota odo dňa vydania Oznámenia o začatí prác po vydanie Preberacieho protokolu);
3. tejto projekt musí byť v celkovej zmluvnej cene stavebných prác projektu minimálne 30 000 000 eur (slovom tridsať miliónov eur) bez DPH.

\*\*Poznámka: Realizáciou sa rozumie výstavba novej diaľnice alebo rýchlostnej cesty alebo ich rekonštrukcia. Za rekonštrukciu sa nepovažuje výmena vrchnej časti vozovky. Za rekonštrukciu sa považuje výmena celého telesa diaľnice a jej ostatných objektov a hlavných prvkov ako sú zakladanie, piliere, nosné konštrukcie a podobne. Za rekonštrukciu mosta sa považuje výmena pilierov, nosníkov, zakladania a hlavných konštrukčných prvkov objektu. Za rekonštrukciu tunela sa považuje odstránenie sekundárneho ostenia tunela a jeho výmena.

III.1.3.3.5 Kľúčový odborník vo funkcii **Hlavný inžinier projektu**:

V rozhodnom období **15 rokov** musí preukázať nasledovnú prax:

minimálne 1 (jeden) projekt v stupni DSP alebo DRS pre stavbu **smerovo rozdelenej minimálne 4-pruhovovej komunikácie s celkovou šírkou minimálne 22,5 m** \*\*\* na ktorom vykonával funkciu hlavného inžiniera projektu alebo funkciu zástupcu hlavné inžiniera projektu

III.1.3.3.6 Kľúčový pracovník vo funkcii **Projektant mostov**:

V rozhodnom období **15 rokov** musí preukázať nasledovnú prax:

minimálne 1 (jeden) projekt v stupni DSP alebo DRS pre stavby mostov minimálnej dĺžky 200 metrov na projekte **smerovo rozdelenej minimálne 4-pruhovovej komunikácie s celkovou šírkou minimálne 22,5 m** \*\*\* na ktorom vykonával funkciu zodpovedného projektanta/hlavného projektanta/zástupcu hlavného projektanta.

III.1.3.3.7 Kľúčový pracovník vo funkcii **Projektant tunelov**:

V rozhodnom období **15 rokov** musí preukázať nasledovnú prax:

minimálne 1 (jeden) projekt v stupni DSP alebo DRS pre stavby tunelov minimálne dĺžky 600 metrov na projekte **smerovo rozdelenej minimálne 4-pruhovovej komunikácie s celkovou šírkou minimálne 22,5 m** \*\*\*, na ktorom vykonával funkciu zodpovedného projektanta/hlavného projektanta/zástupca hlavného projektanta.

\*\*\*Poznámka: Verejný obstarávateľ uzná **hlavnému inžinierovi projektu, projektantovi mostov, projektantovi tunelov**, len tie poskytnuté zmluvy v rámci predloženého zoznamu (DSP a DRS), u ktorých bola predložená dokumentácia potvrdená podpisom a odtlačkom pečiatky odbornej spôsobilosti projektanta. Záujemca predloží kópiu príslušnej strany, z ktorej sa dajú overiť potrebné informácie.

III.1.3.3.8 Kľúčový pracovník vo funkcii **Odborník na sanácie betónových konštrukcii**:

V rozhodnom období **15 rokov** musí preukázať nasledovnú prax:

III.1.3.3.8.1 predložiť referencie minimálne dvoch projektových dokumentácií v stupni DSP alebo DRS pre diagnostiku a návrh sanácie betónových konštrukcií mostov alebo tunelov, pri ktorých bol zodpovedný za diagnostiku a návrh sanácie betónových konštrukcií a predložiť referencie minimálne 2 stavebných objektov pri ktorých bol zodpovedný za realizáciu sanácie betónových konštrukcií mostov alebo tunelov. Návrh sanácie a realizácia sanácie môže byť preukázaná aj v rámci jedného projektu/stavebného objektu.

III.1.3.3.8.2 Preukázateľnú prax minimálne 10 rokov v odbore (sanácia betónových konštrukcií). Pre vyvrátenie akýchkoľvek pochybností verejný obstarávateľ bude akceptovať 10 ročnú prax nielen súvisle vykonávanú ale aj prerušovanú, tzn. uchádzač preukáže, že v rozhodnom období kľúčový pracovník má celkovo 10 ročnú prax vo vyššie uvedenom odbore.

III.1.3.3.9 Kľúčový pracovník vo funkcii **Projektant pre životné prostredie**

V rozhodnom období **15 rokov** musí preukázať nasledovnú prax:

minimálne jednu zákazku spočívajúcu vo vyhotovení prírode blízkych vodohospodárskych opatrení[[1]](#footnote-1) na ktorej vykonával funkciu hlavného riešiteľa/ riešiteľa / projektanta / koordinátora projektu alebo výstavby alebo kontroloval výstavbu.

III.1.3.3.10 Kľúčový pracovník vo funkcii **Hlavný geodet Zhotoviteľa**

V rozhodnom období **15 rokov** musí preukázať nasledovnú prax:

vykonávanie činnosti autorizovaného geodeta a kartografa minimálne na 2 projektoch pri stavbách dopravnej infraštruktúry: diaľnice, rýchlostné cesty, cesty I. triedy, stavby železníc na pozícii autorizovaný geodet.

III.1.3.3.11 Kľúčový pracovník vo funkcii **Odborník zodpovedný za kontrolu kvality**

V rozhodnom období **15 rokov** musí preukázať nasledovnú prax:

účasť minimálne na 2 projektoch pri stavbách dopravnej infraštruktúry (diaľnice, rýchlostné cesty, cesty I. triedy, stavby železníc) na pozícii pracovník zodpovedný za kontrolu kvality.

III.1.3.3.12 Kľúčový pracovník vo funkcii **Geotechnik**

Musí mať osvedčenie statika stavieb alebo preukázanie odbornosti v geotechnike resp. ekvivalentný doklad a v rozhodnom období **15 rokov** musí preukázať nasledovnú prax:

min. 5 zákaziek , na ktorých sa zúčastnil na pozícii geotechnik.

III.1.3.3.13 Kľúčový pracovník vo funkcii **Odborník pre zaistenie inžinierskej činnosti**

V rozhodnom období **15 rokov** musí preukázať nasledovnú prax:

vykonával inžiniersku činnosť pre získanie právoplatného územného rozhodnutia stavby alebo stavebného povolenia minimálne 1 (jednej) zákazky dvojpruhovej pozemnej komunikácie (diaľnica alebo rýchlostná cesta alebo cesta I. triedy alebo II. triedy) dĺžky aspoň 4,0 km.

Záujemca preukazuje splnenie podmienok účasti pre každého kľúčového odborníka predložením Referenčného listu kľúčového odborníka, ktorého vzor je uvedený ako príloha B3 Informatívneho dokumentu, z ktorého obsahu musí vyplývať splnenie stanovených podmienok a musí v ňom byť uvedený zoznam projektov Kľúčového odborníka a predložením Životopisu kľúčového odborníka.

Poznámka: Verejný obstarávateľ pre objasnenie a vysvetlenie uvádza, že nepožaduje pri jednotlivých odborníkoch súvislú 15 ročnú prax okrem odborníka na sanáciu betónových konštrukcií kde je výslovne uvedená požiadavka na dĺžku praxe 10 rokov, ale požaduje za dané obdobie splnenie stanovených podmienok.

Ak uchádzač predloží doklady alebo dokumenty, v ktorých sú údaje vyjadrené v inej mene ako v eurách, verejný obstarávateľ požaduje prepočet týchto údajov na hodnotu v eurách. Na prepočet uchádzač použije priemerný ročný kurz inej meny za príslušný kalendárny rok zverejnený Európskou centrálnou bankou. Za rok 2020 použije uchádzač na prepočet kurz inej meny zverejnený Európskou centrálnou bankou v deň uverejnenia Oznámenia o vyhlásení verejného obstarávania v Úradnom vestníku Európskej únie. V prípade, ak platný kurz danej meny nestanovuje Európska centrálna banka, uchádzač vykoná prepočet podľa platného kurzu Národnej banky Slovenska v deň uverejnenia Oznámenia o vyhlásení verejného obstarávania v Úradnom vestníku Európskej únie.

Záujemca predloží pre Kľúčových odborníkov ďalšie požadované doklady:

1. Pre Riaditeľa stavby: Predstaviteľa Zhotoviteľa a Hlavného stavbyvedúceho: Osvedčenie o vykonaní odbornej skúšky podľa zákona č. 138/1992 Zb. pre činnosť stavbyvedúci s odborným zameraním Inžinierske stavby – dopravné stavby; resp. ekvivalentný doklad.
2. Pre Stavbyvedúceho na mosty: Osvedčenie o vykonaní odbornej skúšky podľa zákona č. 138/1992 Zb. pre činnosť stavbyvedúci s odborným zameraním Inžinierske stavby – mosty; resp. ekvivalentný doklad
3. Pre Stavbyvedúceho na tunely: Osvedčenie o vykonaní odbornej skúšky podľa zákona č. 138/1992 Zb. pre činnosť stavbyvedúci s odborným zameraním Inžinierske stavby – tunely; alebo Osvedčenie o odbornej spôsobilosti Vedúceho pracovníka určeného na zaistenie odborného a bezpečného riadenia inej banskej činnosti alebo činnosti vykonávanej banským spôsobom podľa § 2 ods. 5 vyhlášky MH SR č . 208/1993 Z. z. na činnosti podľa § 3 písm. d), e), g) zákona SNR č. 51/1988 Zb. o banskej činnosti, výbušninách a o štátnej banskej správe v znení neskorších predpisov; resp. ekvivalentné doklady
4. Pre Hlavného inžiniera projektu: Osvedčenie o vykonaní odbornej skúšky podľa zákona č. 138/1992 Zb. o odbornej spôsobilosti autorizáciu kategórie A2 – Komplexné architektonické a inžinierske služby alebo stupňa I2 - Inžinier pre konštrukcie inžinierskych stavieb (§ 5 ods. 1b (2)) s odborným zameraním Inžinierske stavby – dopravné stavby ; resp. ekvivalentný doklad
5. Pre projektanta mostov a tunelov: Osvedčenie o vykonaní odbornej skúšky podľa zákona č. 138/1992 Zb. o odbornej spôsobilosti autorizáciu stupňa I3 – Inžinier pre statiku stavieb, (§ 5 ods. 1b (3)) so zameraním na statiku a dynamiku stavieb a stupňa I2 - Inžinier pre konštrukcie inžinierskych stavieb (§ 5 ods. 1b (2)) so zameraním na mosty alebo tunely alebo stupňa I3 - Inžinier pre statiku stavieb (§ 5 ods. 1b (3)) so zameraním na statiku a dynamiku stavieb a stupňa A2 - Komplexné architektonické a inžinierske služby ; resp. ekvivalentný doklad
6. Pre odborníka na sanácie betónových konštrukcii: Vysokoškolské vzdelanie II. stupňa stavebnej fakulty so zameraním na inžinierske stavby alebo pozemné stavby resp. ekvivalentný doklad
7. Pre Hlavného geodeta Zhotoviteľa: Oprávnenie Autorizovaného geodeta a kartografa vydané podľa § 5 ods.1 zákona č. 216/1995 Zb. na činnosti uvedené v § 6 písm. d), e), f), g), h), i) a j) zákona č. 215/1995 Zb.; resp. ekvivalentný doklad

Doklady budú predložené elektronicky prostredníctvom komunikačného rozhrania systému JOSEPHINE.

**III.1.3.4**

Podľa § 34 ods. 1 písm. i) Zákona – údaje o priemernom ročnom počte zamestnancov a o počte riadiacich zamestnancov za predchádzajúce tri roky (t.j. za roky 2017, 2018 a 2019).

Údaje o priemernom ročnom počte zamestnancov za predchádzajúce tri roky budú predložené vo forme čestného vyhlásenia podpísaného osobou oprávnenou konať v mene Záujemcu. V čestnom vyhlásení Záujemca v tabuľkovej forme uvedie údaje o priemernom ročnom počte zamestnancov za predchádzajúce tri roky.

Minimálna úroveň technickej spôsobilosti alebo odbornej spôsobilosti k bodu **III.1.3.4**

Priemerný ročný počet zamestnancov Záujemcu za predchádzajúce tri roky (t.j. za roky 2017, 2018 a 2019) musí byť minimálne 250. Pre vyvrátenie akýchkoľvek pochybností verejný obstarávateľ bude akceptovať celkový počet zamestnancov tzn. že bude zahŕňať aj riadiacich zamestnancov.

**III.1.3.5**

Podľa § 34 ods. 1 písm. j) Zákona predložiť údaje o strojovom, prevádzkovom alebo technickom vybavení, ktoré má Záujemca alebo Záujemca k dispozícii na uskutočnenie stavebných prác.

Minimálna úroveň technickej spôsobilosti alebo odbornej spôsobilosti k bodu III.1.3.5

Záujemca preukáže, že na uskutočnenie stavebných prác má k dispozícii min. tieto stroje a vybavenie:

* Technologické zariadenie pre dodávku nosnej konštrukcie mostov, podľa spôsobu ktorým predpokladá výstavbu nosnej konštrukcie – 1 komplet

Za jeden komplet je považovaný:

1 x výsuvná skruž alebo 4 x betonárske vozíky pre letmú betonáž alebo 1 x montážny súbor alebo 2 x žeriav alebo 1 x technológia vysúvania alebo 75000m3 obostavaného priestoru pevnej skruže

Stroje pre kladenie vozoviek:

* Finišer na pokládku živičných zmesí pre minimálnu šírku kladenia 10,5m – 1 ks
* Vibračný valec na hutnenie živičných zmesí – 6 ks

**III.1.3.6**

Podľa § 34 ods. 1 písm. h) v nadväznosti na § 36 Zákona predložiť certifikát o zavedení systému environmentálneho riadenia v zmysle požiadaviek normy ISO14001 vydaný nezávislou inštitúciou, pričom Verejný obstarávateľ uzná ako rovnocenné osvedčenia vydané príslušnými orgánmi členských štátov Európskej únie pre environmentálne manažérstvo a audit alebo osvedčenia vydané podľa noriem environmentálneho manažérstva vyplývajúcich z príslušných európskych noriem alebo medzinárodných noriem certifikovaných orgánov. Verejný obstarávateľ prijme aj iné dôkazy predložené Záujemcom, ktoré sú rovnocenné opatreniam environmentálneho riadenia podľa požiadaviek na vystavenie tohto certifikátu.

**III.1.3.7**

Podmienka podľa § 38 ods. 4 Zákona:

V súlade s § 38 ods. 4 Zákona Záujemca nesmie subdodávateľom zadať, resp. prostredníctvom subdodávateľov a iných osôb podľa § 34 ods. 3 Zákona realizovať nasledovné podstatné úlohy a činnosti, ktorými na účely tejto zákazky sú:

* zhotovenie vozovky pred tunelom a v tuneli
* zhotovenie nosnej konštrukcie SO202 a SO204

Uvedená podmienka je stanovená v súlade s § 38 ods. 4 zákona, nakoľko uvedené práce resp. objekty predstavujú kľúčové úlohy, ktoré je nevyhnutné aby uchádzač realizoval a mal pod priamou kontrolou uchádzač.

Mosty 202, 204 a vozovka v tuneli Višňové a pred tunelom sú kľúčové objekty (stavebné postupy) pre najrýchlejšie dokončenie stavebnej časti tohto diaľničného úseku a sú na kritickej ceste pre dokončenie, preto je potrebné aby každý uchádzač sústredil svoje kapacity na najrýchlejšie možné dokončenie týchto častí diela a je nevyhnutné aby mal dostatok vlastných kapacít na tieto práce.

III.1.3.8. Záujemca môže predbežne nahradiť doklady na preukázanie splnenia podmienok účasti určené Verejným obstarávateľom Jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie je možné nájsť na <https://www.uvo.gov.sk/jednotny-europsky-dokument-pre-verejne-obstaravanie-602.html>

V prípade, že záujemca dočasne nahradí doklady JED-om, bude okamžite vyzvaný na predloženie dokladov preukazujúcich splnenie podmienok účasti. Na predloženie dokladov preukazujúcich splnenie podmienok účasti bude lehota 5 pracovných dní.

Verejný obstarávateľ upozorňuje, že v prípade predloženia JED-u je potrebné vyplniť všetky požadované údaje a nepovoľuje v časti IV. Jednotného európskeho dokumentu vyplniť oddiel tzv. Globálny údaj pre všetky podmienky účasti.

1. **Prírode blízke vodohospodárske opatrenia** zlepšujú ekologické funkcie a celkový stav krajiny. Ich princípom je ochrana a podpora prirodzeného zadržiavania vody v krajine, spomaľovanie odtokov vody z krajiny, a tým zmenšovanie postupových rýchlostí a kulminačných úrovní povodní. Pomáhajú zlepšovať stav biotopov a kvalitu vody. Sú protikladom k technickým opatreniam, ktorých plánovanie neprioritizuje dopady na ekosystémy, a preto väčšinou nespĺňajú ani požiadavky na dosiahnutie dobrého stavu vôd podľa Rámcovej smernice o vodách. [↑](#footnote-ref-1)