**Kritériá pre obmedzenie počtu záujemcov v súťažnom dialógu a pravidlá ich uplatnenia**

## **1. Prehľad kritérií**

Verejný obstarávateľ stanovil kritériá na obmedzenie počtu Záujemcov v Súťažnom dialógu s cieľom vybrať najkvalitnejších Záujemcov, ktorých vyzve na účasť v Súťažnom dialógu. Verejný obstarávateľ bude vyhodnocovať splnenie podmienok na obmedzenie počtu záujemcov v súťažnom dialógu podľa nasledovných kritérií:

|  |  |  |
| --- | --- | --- |
| **Kritériá pre obmedzenie počtu záujemcov (spolu 100 percent)** | | **Váha kritéria** |
| **K1** | Referencie Záujemcu  Stavebné práce - 45 bodov  Projektové práce - 45 bodov  Realizácia stavebných objektov v zosuvnom území – 10 bodov  - spolu max. 100 bodov (v rámci K1) | **30%** |
| **K2** | Kvalita tímu odborníkov  - spolu max. 100 bodov (v rámci K2) | **55%** |
| **K3** | Kľúčové strojné vybavenie  - spolu max. 100 bodov (v rámci K3) | **10%** |
| **K4** | Environmentálne kritérium  - spolu max. 100 bodov (v rámci K4) | **5%** |

Poznámka: V prípade ak budú predložené 4 a menej žiadostí o účasť, ktoré spĺňajú podmienky účasti verejný obstarávateľ nebude vyhodnocovať predmetné kritériá pre obmedzenie počtu záujemcov.

## **2. Kritérium K1 – Referencie Záujemcu**

2.1. Špecifikácia Kritéria K1

Odbornú spôsobilosť Záujemca v rámci hodnotenia Kritéria č. 1 *Referencie Záujemcu* preukáže Záujemca vyplnením zoznamu poskytnutých prác a služieb do priloženého formulára „Návrh na plnenie eliminačných kritérií - Kritérium K1“, ktorý tvorí Prílohu B5A a B5B Informatívneho dokumentu.

Z dôvodu, že cieľom kritérií pre obmedzenie počtu záujemcov je vybrať najkvalitnejších Záujemcov sú stanovené rozdiely pri uznávaní stavieb v rámci kritérií pre obmedzenie počtu záujemcov a podmienkami účasti kde verejný obstarávateľ v rámci kritérií pre obmedzenie počtu záujemcov uzná len stavbu resp. ukončenú stavbu, ktorou sa rozumie dielo/časť diela s preberacím protokolom stavby/časti stavby. V rámci kritérií pre obmedzenie počtu záujemcov verejný obstarávateľ neumožňuje preukázať referencie prostredníctvom rekonštrukcie stavby/časti stavby. Uvedené nastavenie pravidiel je nediskriminačné a objektívne aj vzhľadom na posudzovanú dobu, t.j. za predchádzajúcich 15 rokov od vyhlásenia verejného obstarávania v Úradnom vestníku Európskej únie.

**Verejný obstarávateľ bude zohľadňovať a prideľovať body len za referencie č. 1 až č. 5, ktorými Záujemca nepreukazuje splnenie podmienok účasti!**

|  |  |
| --- | --- |
| **Referencia č. 1 - Stavebné práce**  Hodnotenie celkovej dĺžky ukončených realizovaných stavieb. Ukončenou stavbou sa rozumie dielo s preberacím protokolom stavby. Uvažujú sa iba stavby na diaľniciach alebo rýchlostných cestách v plnom, alebo polovičnom profile a cestách prvej triedy v minimálnej kategórii 22,5.\*  Za relevantné referencie sa považujú len referencie za projekty nie staršie ako 15 rokov počítané spätne odo dňa vyhlásenia verejného obstarávania na stavebné práce. | Každému Záujemcovi sa započíta súčet dĺžok hlavnej trasy v požadovanej kategórii.  22,5 bodov získa Záujemca s maximálnou hodnotou ukončených stavieb. Ostatným Záujemcom sa počet bodov určí podľa vzorca.  **Maximálna hodnota dĺžok hlavnej trasy, ktorú bude Verejný obstarávateľ zohľadňovať je 100 kilometrov. Dĺžky ukončených stavieb presahujúcich danú hraničnú hodnotu nebudú brané do úvahy.**  Spôsob výpočtu bodov  Záujemcovi sa pridelia body podľa vzorca:  **K1,1 = (L1,1 x K1,1max) / L1,1max**  pričom:  K1,1 - Počet bodov pre daného Záujemcu za Referenciu č. 1  L1,1 - Celková dĺžka ukončených stavieb daného Záujemcu  K1,1max = 22,5 Maximálny počet bodov pre najlepšie hodnoteného Záujemcu  L1,1max – Celková dĺžka ukončených stavieb najlepšie hodnoteného Záujemcu  Počet bodov sa zaokrúhli na 2 desatinné miesta. |
| **Referencia č. 2 – Stavebné práce**  Hodnotenie celkovej dĺžky ukončených realizovaných tunelov\*\*. Ukončenou stavbou tunela sa rozumie tunel s preberacím protokolom stavby. Uvažujú sa iba stavby na diaľniciach alebo rýchlostných cestách v plnom, alebo polovičnom profile a cestách prvej triedy v min triede T7,5.\*  Za relevantné referencie sa považujú len referencie za projekty nie staršie ako 15 rokov počítané spätne odo dňa vyhlásenia verejného obstarávania na stavebné práce. | Každému Záujemcovi sa započíta súčet dĺžok tunelov. \*\*  22,5 bodov získa Záujemca s maximálnou hodnotou ukončených tunelov. Ostatným Záujemcom sa počet bodov určí podľa vzorca.  **Maximálna hodnota dĺžok tunelov, ktorú bude Verejný obstarávateľ zohľadňovať je 15 kilometrov. Dĺžky ukončených stavieb presahujúcich danú hraničnú hodnotu nebudú brané do úvahy.**  Spôsob výpočtu bodov  Záujemcovi sa pridelia body podľa vzorca:  **K1,2 = (L1,2 x K1,2max) / L1,2max**  pričom:  K1,2 - Počet bodov pre daného Záujemcu za Referenciu č. 2  L1,2 - Celková dĺžka ukončených stavieb daného Záujemcu  K1,2max = 22,5 Maximálny počet bodov pre najlepšie hodnoteného Záujemcu  L1,2max – Celková dĺžka ukončených stavieb najlepšie hodnoteného Záujemcu  Počet bodov sa zaokrúhli na 2 desatinné miesta. |
| **Referencia č. 3 – Projekčné práce**  Hodnotenie celkovej dĺžky ukončených projektov. Ukončeným projektom sa rozumie projekt prebratý objednávateľom prostredníctvom preberacieho protokolu. Uvažujú sa projekty na diaľniciach alebo rýchlostných cestách v plnom, alebo polovičnom profile a prvej triedy v minimálnej kategórii 22,5. \*  Hodnotia sa projekty v projektových stupňoch DÚR, DSP, DP ktorého súčasťou je DRS, DSP v podrobnosti DRS alebo DRS. | Každému Záujemcovi sa započíta súčet dĺžok hlavnej trasy v požadovanej kategórii.  22,5 bodov získa Záujemca s maximálnou hodnotou ukončených projektov. Ostatným Záujemcom sa počet bodov určí podľa vzorca.  **Maximálna hodnota dĺžok hlavnej trasy, ktorú bude Verejný obstarávateľ zohľadňovať je 100 kilometrov. Dĺžky ukončených projektov presahujúcich danú hraničnú hodnotu nebudú brané do úvahy.**  Spôsob výpočtu bodov  Záujemcovi sa pridelia body podľa vzorca:  **K1,3 = (L1,3 x K1,3max) / L1,3max**  pričom:  K1,3 - Počet bodov pre daného Záujemca za Referenciu č. 3  L1,3 - Celková dĺžka ukončených projektov daného Záujemcu  K1,3max = 22,5, Maximálny počet bodov pre najlepšie hodnoteného Záujemcu  L1,3max – Celková dĺžka ukončených projektov najlepšie hodnoteného Záujemcu  Počet bodov sa zaokrúhli na 2 desatinné miesta. |
| **Referencia č. 4 – Projekčné práce**  Hodnotenie celkovej dĺžky ukončených projektov tunelov\*\*. Ukončeným projektom sa rozumie projekt prebratý objednávateľom prostredníctvom preberacieho protokolu. Uvažujú sa projekty na stavbe diaľnic alebo rýchlostných ciest v plnom, alebo polovičnom profile a ciest prvej triedy. \*  Hodnotia sa projekty v projektových stupňoch DÚR, DSP, DP ktorého súčasťou je DRS, DSP v podrobnosti DRS alebo DRS. | Každému Záujemcovi sa započíta súčet dĺžok tunelov. \*\*  22,5 bodov získa Záujemca s maximálnou hodnotou ukončených projektov. Ostatným Záujemcom sa počet bodov určí podľa vzorca.  **Maximálna hodnota dĺžok tunelov, ktorú bude Verejný obstarávateľ zohľadňovať je 15 kilometrov. Dĺžky ukončených projektov presahujúcich danú hraničnú hodnotu nebudú brané do úvahy.**  Spôsob výpočtu bodov  Záujemcovi sa pridelia body podľa vzorca:  **K1,4 = (L1,4 x K1,4max) / L1,4max**  pričom:  K1,4 - Počet bodov pre daného Záujemcu za Referenciu č. 4  L1,4 - Celková dĺžka ukončených projektov daného Záujemcu  K1,4max = 22,5; Maximálny počet bodov pre najlepšie hodnoteného Záujemcu  L1,4max – Celková dĺžka ukončených projektov najlepšie hodnoteného Záujemcu  Počet bodov sa zaokrúhli na 2 desatinné miesta. |
| **Referencia č. 5 – Realizácia stavebných objektov v zosuvnom území**  Hodnotenie celkového počtu ukončených realizovaných objektov, ktoré boli realizované v aktívnom zosuvnom území. Uvažujú sa iba stavebné objekty na diaľniciach alebo rýchlostných cestách v plnom, alebo polovičnom profile a cestách prvej triedy v minimálnej kategórii 22,5.\*  Hodnotia sa iba objekty ktorých hodnota v zmysle zmluvy o dielo referenčného projektu predstavuje minimálne 300 000 € bez DPH.  Za relevantné referencie sa považujú len referencie za projekty nie staršie ako 15 rokov počítané spätne odo dňa vyhlásenia verejného obstarávania za stavebné práce a projektové práce.  Záujemca v Prílohe Informatívneho dokumentu uvedie zoznam objektov, ktorý doplní dvojicou dokumentov, z ktorých bude overené, že objekt bol realizovaný v aktívnom zosuve. Napríklad správa geológa, technická správa, referenčný list, výkres, správa geotechnického monitoringu apod.  Objekty spĺňajúce podmienky vyššie môžu byť realizované na diele ktoré je v realizácii avšak záujemca musí predložiť preberací protokol objektu v ktorom musí byť jednoznačne uvedené, že objekt bol dokončený bez vád a nedorobkov. | Každému Záujemcovi sa započíta súčet počtu objektov v požadované kategórii. Uvažujú sa iba inžinierske konštrukcie ako sú oporné/zárubné múry alebo mosty alebo tunely alebo galérie. Odvodnenie odvodňovacími vrtmi sa neuvažuje.  Každému Záujemcovi sa započíta súčet počtu stavebných objektov v požadovanej kategórii.  Za každý objekt budú pridelené 2 body.  10 bodov získa Záujemca s maximálnou hodnotou ukončených objektov. Ostatným Záujemcom sa počet bodov určí podľa vzorca.  **Maximálna hodnota počtu objektov ktoré bude Verejný obstarávateľ zohľadňovať je 5 objektov. Počty ukončených objektov presahujúcich danú hraničnú hodnotu nebudú brané do úvahy.**  Spôsob výpočtu bodov  Záujemcovi sa pridelia body podľa vzorca:  **K1,5 = (L1,5 x K1,5max) / L1,5max**  pričom:  K1,5 - Počet bodov pre daného Záujemcu za Referenciu č. 5  L1,5 – Celkový počet ukončených objektov daného Záujemcu  K1,5max = 10; Maximálny počet bodov  L1,5max – Celkový počet ukončených objektov najlepšie hodnoteného Záujemcu  Počet bodov sa zaokrúhli na 2 desatinné miesta. |

\*Poznámka: V prípade, ak Záujemca predkladá stavbu/referenciu, ktorú realizoval ako člen združenia alebo skupiny dodávateľov, je povinný uviesť podiel/celkovú hodnotu prác/služieb, za ktorú zodpovedal/ realizoval vlastnými kapacitami V prípade, že referenčný projekt uchádzača, na ktorom pôsobil ako člen združenia, nebol vecne rozdelený na úseky, resp. časti, v takom prípade sa bude dĺžka komunikácie vstupujúca do daného kritéria krátiť percentuálnym podielom člena združenia. Záujemca je zároveň povinný predložiť relevantný doklad preukazujúci jeho podiel v združení (napr. kópiu zmluvy o združení).

\*\* Ak je tunel tvorený dvomi tubusmi, ráta sa iba jeden, napríklad tunel Považský Chlmec dĺžka 2,218km.

2.2. Spôsob hodnotenia Kritéria K1

Záujemcovi sa pridelia body sumárne za Referencie č. 1, Referencie č. 2, Referencie č. 3, Referencie č. 4, a Referencie č. 5. Výsledná hodnota Kritéria K1 sa určí podľa vzorca:

**K1i = KEi x 30%**

pričom:

K1i Vyhodnotenie kritéria K1 daného Záujemcu

KEi Počet bodov Záujemcu za referencie Záujemcu

30% Váha kritéria K1 vyjadrená v %

Výsledný počet bodov sa zaokrúhli na 2 desatinné miesta.

## **3. Kritérium K2 - Kvalita tímu odborníkov**

3.1. Špecifikácia Kritéria K2

Odbornú spôsobilosť odborníkov č. 1 až č. 9 v rámci hodnotenia Kritéria č. 2 *Kvalita tímu odborníkov* Záujemca preukáže predložením dokladov za každého odborníka.

Záujemcovia vo svojich žiadostiach o účasť priložia v časti „Kritériá na obmedzenie počtu záujemcov v súťažnom dialógu“ podpísané životopisy odborníkov č. 1 až č. 9, (E1 až E9), v ktorých jednotliví odborníci uvedú nasledovné údaje:

* meno, priezvisko, titul príslušného odborníka,
* najvyššie dosiahnuté vzdelanie odborníka, časové obdobie štúdia od – do,
* informáciu o dosiahnutej odbornej kvalifikácii odborníka a prípadne ďalšie relevantné informácie a údaje o praxi, ďalších zručnostiach odborníka,
* zoznam odborných skúseností, t. j. pracovná pozícia s opisom pracovnej náplne, s uvedením miesta (krajiny), obdobia vykonávania pracovnej činnosti, označenie zamestnávateľa vrátane kontaktných údajov, prípadne inej osoby (napr. objednávateľ), dĺžka trasy, objekty atď. ak je to relevantné,
* dĺžka odbornej praxe vo vzťahu k Predmetu zákazky,
* vlastnoručný podpis odborníka.

V rámci životopisov Záujemcovia poskytnú informácie týkajúce sa preukázania požiadaviek na Odborníka tak, aby na základe nich bolo možné prideliť body za odstupňované skúsenosti v rámci kritérií na obmedzenie počtu záujemcov.

V prípade požiadavky na preukázanie praktických skúseností Záujemca za každého odborníka v životopise, prípadne v samostatnom referenčnom liste/listoch uvedie zoznam projektov, pričom ku každému projektu bude uvedené:

* pracovná pozícia na projekte,
* popis projektu tak, aby bolo z tohto popisu zrejmé splnenie požiadaviek verejného obstarávateľa,
* opis pracovnej činnosti na projekte tak, aby bolo z tohto popisu zrejmé splnenie požiadaviek verejného obstarávateľa,
* hodnota projektu,
* obdobie od – do, počas ktorého sa odborník podieľal na projekte,
* obchodné meno, adresa sídla alebo miesta podnikania, IČO, vrátane kontaktného údaja na osobu, u ktorej je možné overiť si uvedené informácie,
* prípadne ostatné relevantné informácie vo vzťahu k odbornému vzdelaniu, zručnostiam a praxi.

Záujemcovia by si mali zvoliť odborníkov, ktorí majú vo svojich štruktúrovaných profesijných životopisoch uvedené také opisy realizovaných činností a skúseností, ktoré prekračujú základné požiadavky definované verejným obstarávateľom, t. j. ktoré vytvárajú predpoklady vyššieho stupňa odbornosti a kvality vo výstupoch činnosti hodnoteného odborníka pri plnení Predmetu zákazky. Je v záujme Záujemcov, aby v Žiadosti o účasť prezentovali takých odborníkov, ktorí budú čo najkvalitnejší a budú spĺňať najvyššie požiadavky verejného obstarávateľa, pretože v takom prípade môžu Záujemcovia získať najviac bodov za dané kritérium. Verejný obstarávateľ si vyhradzuje právo overiť pravdivosť prezentovaných a hodnotených kvalitatívnych predpokladov u hodnotených odborníkov na základe kontaktných údajov, ktoré je Záujemca pri každom odborníkovi povinný uviesť v životopise daného odborníka.

Verejný obstarávateľ požaduje nasledovných odborníkov, pričom zároveň pri každom odborníkovi uvádza minimálne požiadavky, ktoré musí splniť každý odborník a ďalej požiadavky nad rámec minimálnych požiadaviek, po splnení ktorých budú Záujemcovi za daného odborníka pridelené body podľa jeho skúseností, praxe, či kvalifikácie, tak ako to je uvedené nižšie. Minimálne požiadavky na odborníkov sú stanovené pri opisoch jednotlivých Odborníkov.

Verejný obstarávateľ stanovil počet odborníkov v súlade s predbežným opisom Predmetu zákazky. Pre dosiahnutie požadovanej kvality je garancia odborníka pre jednotlivé odborné okruhy Predmetu zákazky nezastupiteľná. Zhotovenie Predmetu zákazky v požadovanej kvalite znamená aplikáciu vysoko odborných znalostí a skúseností odborníkov vyplývajúcich z obsahu Predmetu zákazky.

Časový priebeh postupu prác, vzájomná kooperácia si vyžadujú plnú angažovanosť príslušného odborníka pri riadení svojho pracovného tímu – a to počas celej doby trvania zákazky. Akákoľvek kumulácia funkcií na úrovni odborníkov pre vybrané odborné okruhy jednou osobou, znamená ohrozenie zhotovenia Predmetu zákazky v požadovanom termíne a kvalite. Záujemcovia preto nemôžu využiť odborné skúseností jednej osoby na preukázanie plnenia viacerých odborníkov (č. 1, č. 2., č. 3, č. 4, č. 5, č. 6, č. 7, č.8 a č. 9) súčasne.

V prípade preukazovania splnenia technickej spôsobilosti alebo odbornej spôsobilosti jednotlivých odborníkov s využitím technických a odborných kapacít inej osoby podľa § 34 ods. 3 Zákona o verejnom obstarávaní a následného nahradenia inou osobou v prípade § 40 ods. 5 Zákona (ak taká situácia nastane), bude Verejný obstarávateľ následne v časti „Kritériá na obmedzenie počtu záujemcov“ bodovať v zmysle Kritéria K2 túto novú nahradenú osobu. V takomto prípade sa pôvodne uvedená osoba (odborník) bodovať nebude.

**Verejný obstarávateľ bude zohľadňovať a prideľovať body len za projekty odborníka č. 1 až č. 9, ktorými Záujemca nepreukazuje splnenie podmienok účasti!**

Účasť **odborníkov č. 1 až č. 4,** na týchto projektoch na danej pozícií musí byť v minimálnej dobe trvania zodpovedajúcej 50 % lehoty výstavby diela (za lehotu výstavby sa považuje lehota odo dňa vydania Oznámenia o začatí prác po vydanie Preberacieho protokolu Diela).

Účasť **odborníkov č. 5 až č. 9,** na týchto projektoch na danej pozícií musí byť v minimálnej dobe trvania zodpovedajúcej 50 % lehoty trvania projektu (za lehotu trvania projektu sa považuje lehota odo dňa podpisu zmluvy resp. výzvy na začatie prác po vydanie Preberacieho protokolu projektu).

Za kľúčových odborníkov, ktorý sa hodnotia v rámci kritérií tejto verejnej súťaže považujú

|  |  |  |
| --- | --- | --- |
| **Odborník číslo** | **Názov odborníka** | **Maximálny počet bodov pre najlepšie hodnoteného Záujemcu** |
| **1.** | Riaditeľ stavby – Predstaviteľ Zhotoviteľa, | 15 |
| **2.** | Hlavný stavbyvedúci a zároveň zástupca riaditeľa stavby | 10 |
| **3.** | Stavbyvedúci na mosty | 10 |
| **4.** | Stavbyvedúci na tunel | 15 |
| **5.** | Hlavný inžinier projektu | 15 |
| **6.** | Projektant mostov | 10 |
| **7.** | Projektant tunelov | 15 |
| **8.** | Odborník na sanácie betónových konštrukcii | 5 |
| **9.** | Odborník na životné prostredie | 5 |

|  |  |
| --- | --- |
| ***Odborník č. 1: Riaditeľ stavby***   * bude zodpovedný za celkovú koordináciu a riadenie všetkých činností k dosiahnutiu čiastkových aj celkových cieľov; * preukáže dostatočné kvalifikačné predpoklady a skúsenosti v riadení stavieb; * bude disponovať adekvátnymi skúsenosťami s vedením riešiteľského tímu na najvyššej úrovni so zodpovednosťou za realizáciu a dodanie celého Diela.   Hodnotenie celkovej dĺžky ukončených stavieb, na ktorých bol na pozícii riaditeľa stavby/ zástupcu Zhotoviteľa stavby/ hlavného stavbyvedúceho. Uvažujú sa iba stavby na diaľniciach alebo rýchlostných cestách v plnom, alebo polovičnom profile a prvej triedy v minimálnej kategórii 22,5. Ďalej sa uvažujú aj stavby pre železničnú dopravu a metro.  Stavby musia byť ukončené za posledných 15 rokov \*3). Verejný obstarávateľ uzná len stavbu resp. ukončenú stavbu, ktorou sa rozumie dielo/časť diela s preberacím protokolom stavby/časti stavby a zároveň neuzná ani rekonštrukciu.  Zástupca zhotoviteľa je osoba zodpovedná za plnenie záväzkov Zhotoviteľa zo zmluvy vrátanie riadenia Personálu zhotoviteľa a podzhotoviteľov. Zástupcom zhotoviteľa stavby je menovaná osoba v zmysle podčlánku 4.3 knihy FIDIC a je uvedený v zmluve alebo ekvivalentom doklade. | Každému Záujemcovi sa započíta súčet dĺžok hlavnej trasy v požadovanej kategórii.  **Maximálna hodnota dĺžok hlavnej trasy ktorú bude Verejný obstarávateľ zohľadňovať je 40 kilometrov. Dĺžky ukončených stavieb presahujúcich danú hraničnú hodnotu nebudú brané do úvahy.**  Spôsob výpočtu bodov  Záujemcovi sa pridelia body za Odborníka č. 1 podľa vzorca:  **K2,1 = (L2,1 x K2,1max) / L2,1max**  pričom:  K2,1 - Počet bodov pre daného Záujemcu za Odborníka č. 1  L2,1 - Celková dĺžka ukončených stavieb daného Záujemcu  K2,1max = 15; Maximálny počet bodov pre najlepšie hodnoteného Záujemcu  L2,1max – Celková dĺžka ukončených stavieb najlepšie hodnoteného Záujemcu  Počet bodov sa zaokrúhli na 2 desatinné miesta. |
| ***Odborník č. 2: Hlavný stavbyvedúci a zároveň zástupca riaditeľa stavby,***   * bude zodpovedný za celkovú koordináciu a riadenie všetkých činností k dosiahnutiu čiastkových aj celkových cieľov; * preukáže dostatočné kvalifikačné predpoklady a skúsenosti v riadení stavieb; * bude disponovať adekvátnymi skúsenosťami s vedením riešiteľského tímu na najvyššej úrovni so zodpovednosťou za realizáciu a dodanie celého Diela.   Hodnotenie celkovej dĺžky ukončených stavieb, na ktorých bol na pozícii projektového manažéra stavby/ riaditeľa stavby/ zástupcu Zhotoviteľa stavby/ hlavného stavbyvedúceho/ stavbyvedúceho. Uvažujú sa iba stavby na diaľniciach alebo rýchlostných cestách v plnom, alebo polovičnom profile a prvej triedy v minimálnej kategórii 22,5. Ďalej sa uvažujú aj stavby pre železničnú dopravu a metro.  Stavby musia byť ukončené za posledných 15 rokov \*3). Verejný obstarávateľ uzná len stavbu resp. ukončenú stavbu, ktorou sa rozumie dielo/časť diela s preberacím protokolom stavby/časti stavby a zároveň neuzná ani rekonštrukciu. | Každému Záujemcovi sa započíta súčet dĺžok hlavnej trasy v požadovanej kategórii.  **Maximálna hodnota dĺžok hlavnej trasy ktorú bude Verejný obstarávateľ zohľadňovať je 20 kilometrov. Dĺžky ukončených stavieb presahujúcich danú hraničnú hodnotu nebudú brané do úvahy.**  Spôsob výpočtu bodov  Záujemcovi sa pridelia body za Odborníka č. 2 podľa vzorca:  **K2,2 = (L2,2 x K2,2max) / L2,2max**  pričom:  K2,2 - Počet bodov pre daného Záujemcu za Odborníka č. 2  L2,2 - Celková dĺžka ukončených stavieb daného Záujemcu  K2,2max = 10; Maximálny počet bodov pre najlepšie hodnoteného Záujemcu  L2,2max – Celková dĺžka ukončených stavieb najlepšie hodnoteného Záujemcu  Počet bodov sa zaokrúhli na 2 desatinné miesta. |
| ***Odborník č. 3: Stavbyvedúci pre mosty***   * bude zodpovedný za výstavbu mostov najmä 202-00 a 204-00 a riadenie všetkých činností k dosiahnutiu čiastkových aj celkových cieľov; * preukáže dostatočné kvalifikačné predpoklady a skúsenosti vo výstavbe mostov; * bude disponovať adekvátnymi skúsenosťami s vedením tímu na najvyššej úrovni so zodpovednosťou za realizáciu a dodanie celého diela.   Hodnotenie celkovej dĺžky realizovaných mostov, na ktorých bol na pozícii stavbyvedúceho pre mosty/ zástupcom stavbyvedúceho na mosty. Uvažujú sa iba mosty na diaľniciach alebo rýchlostných cestách v plnom, alebo polovičnom profile a cestách prvej triedy v minimálnej kategórii 22,5. Ďalej sa uvažujú aj stavby pre železničnú dopravu a metro.  Stavby musia byť ukončené za posledných 15 rokov \*4). Verejný obstarávateľ uzná len stavbu resp. ukončenú stavbu, ktorou sa rozumie dielo/časť diela s preberacím protokolom stavby/časti stavby a zároveň neuzná ani rekonštrukciu. | Každému Záujemcovi sa započíta súčet dĺžok mostov.  **Maximálna hodnota dĺžok realizovaných mostov ktorú bude Verejný obstarávateľ zohľadňovať je 6 kilometrov. Dĺžky realizovaných mostov presahujúcich danú hraničnú hodnotu nebudú brané do úvahy.**  Spôsob výpočtu bodov  Záujemcovi sa pridelia body za Odborníka č. 3 podľa vzorca:  **K2,3 = (L2,3 x K2,3max) / L2,3max**  pričom:  K2,3 - Počet bodov pre daného Záujemcu za Odborníka č. 2  L2,3 - Celková dĺžka realizovaných mostov daného Záujemcu  K2,3max = 10; Maximálny počet bodov pre najlepšie hodnoteného Záujemcu  L2,3max – Celková dĺžka realizovaných mostov najlepšie hodnoteného Záujemcu  Počet bodov sa zaokrúhli na 2 desatinné miesta. |
| ***Odborník č. 4: Stavbyvedúci pre tunel***   * bude zodpovedný za výstavbu tunela Višňové a riadenie všetkých činností k dosiahnutiu čiastkových aj celkových cieľov; * preukáže dostatočné kvalifikačné predpoklady a skúsenosti vo výstavbe tunelov; * bude disponovať adekvátnymi skúsenosťami s vedením tímu na najvyššej úrovni so zodpovednosťou za realizáciu a dodanie celého diela.   Hodnotenie celkovej dĺžky realizovaných tunelov\*\* na ktorých bol na pozícii stavbyvedúceho/ zástupcom stavbyvedúceho pre stavebnú časť tunelu (nie vetranie a technológia). Uvažujú sa tunely na diaľniciach alebo rýchlostných cestách v plnom, alebo polovičnom profile alebo na cestách prvej alebo druhej triedy v min triede T7,5. Ďalej sa uvažujú aj tunely pre železničnú dopravu a metro.  Stavby musí byť ukončené za posledných 15 rokov \*5). Verejný obstarávateľ uzná len stavbu resp. ukončenú stavbu, ktorou sa rozumie dielo/časť diela s preberacím protokolom stavby/časti stavby a zároveň neuzná ani rekonštrukciu. | Každému Záujemcovi sa započíta súčet dĺžok tunelov. \*\*  **Maximálna hodnota dĺžok realizovaných tunelov ktorú bude Verejný obstarávateľ zohľadňovať je 6 kilometrov. Dĺžky realizovaných tunelov presahujúcich danú hraničnú hodnotu nebudú brané do úvahy.**  Spôsob výpočtu bodov  Záujemcovi sa pridelia body za Odborníka č. 4 podľa vzorca:  **K2,4 = (L2,4 x K2,4max) / L2,4max**  pričom:  K2,4 - Počet bodov pre daného Záujemcu za Odborníka č. 4  L2,4 - Celková dĺžka realizovaných tunelov daného Záujemcu  K2,4max = 15; Maximálny počet bodov pre najlepšie hodnoteného Záujemcu  L2,4max – Celková dĺžka realizovaných tunelov najlepšie hodnoteného Záujemcu  Počet bodov sa zaokrúhli na 2 desatinné miesta. |
| ***Odborník č. 5: Hlavný inžinier projektu***   * bude zodpovedný za celkovú koordináciu a riadenie všetkých činností k dosiahnutiu čiastkových aj celkových cieľov v rámci projektových prác; * preukáže dostatočné kvalifikačné predpoklady a skúsenosti v riadení projektov; * bude disponovať adekvátnymi skúsenosťami s vedením riešiteľského tímu na najvyššej úrovni so zodpovednosťou za realizáciu a dodanie projektov.   Hodnotenie celkovej dĺžky stavieb na ktorých bol na pozícii hlavného inžiniera projektu / zástupcom hlavného inžiniera/ zodpovedným projektantom. Uvažujú sa iba stavby na diaľniciach alebo rýchlostných cestách v plnom alebo polovičnom profile a prvej triedy v minimálnej kategórii 22,5.  Stavby musí byť ukončené za posledných 15 rokov \*6). | Každému Záujemcovi sa započíta súčet dĺžok hlavnej trasy v požadovanej kategórii.  **Maximálna hodnota dĺžky stavieb ktorú bude Verejný obstarávateľ zohľadňovať je 40 kilometrov. Dĺžka stavieb presahujúca danú hraničnú hodnotu nebude braná do úvahy.**  Spôsob výpočtu bodov  Záujemcovi sa pridelia body za Odborníka č. 5 podľa vzorca:  **K2,5 = (L2,5 x K2,5max) / L2,5max**  pričom:  K2,5 - Počet bodov pre daného Záujemcu za Odborníka č. 5  L2,5 - Celková dĺžka stavieb daného Záujemcu  K2,5max = 15; Maximálny počet bodov pre najlepšie hodnoteného Záujemcu  L2,5max – Celková dĺžka stavieb najlepšie hodnoteného Záujemcu  Počet bodov sa zaokrúhli na 2 desatinné miesta. |
| ***Odborník č. 6: Zodpovedný projektant pre mostnú časť***   * bude zodpovedný za celkovú koordináciu a riadenie všetkých činností k dosiahnutiu čiastkových aj celkových cieľov; * preukáže dostatočné kvalifikačné predpoklady a skúsenosti v projektovaní mostov; * bude disponovať adekvátnymi skúsenosťami s vedením riešiteľského tímu na najvyššej úrovni so zodpovednosťou za projektovú dokumentáciu mostných objektov.   Hodnotenie celkovej dĺžky mostov na ktorých bol na pozícii zodpovedného projektanta/ hlavného projektanta/ zástupca hlavného projektanta/ projektanta. Uvažujú sa iba stavby na diaľniciach alebo rýchlostných cestách v plnom, alebo polovičnom profile a prvej triedy v minimálnej kategórii R22,5.  Stavby musí byť ukončené za posledných 15rokov \*6). | Každému Záujemcovi sa započíta súčet dĺžok mostov.  **Maximálna hodnota dĺžky mostov ktorú bude Verejný obstarávateľ zohľadňovať je 15 kilometrov. Dĺžka mostov presahujúca danú hraničnú hodnotu nebude braná do úvahy.**  Spôsob výpočtu bodov  Záujemcovi sa pridelia body za Odborníka č. 6 podľa vzorca:  **K2,6 = (L2,6 x K2,6max) / L2,6max**  pričom:  K2,6 - Počet bodov pre daného Záujemcu za Odborníka č. 6  L2,6 - Celková dĺžka mostov daného Záujemca  K2,6max = 10; Maximálny počet bodov pre najlepšie hodnoteného Záujemcu  L2,6max – Celková dĺžka mostov najlepšie hodnoteného Záujemcu  Počet bodov sa zaokrúhli na 2 desatinné miesta. |
| ***Odborník č. 7: Zodpovedný projektant pre tunelovú časť***   * bude zodpovedný za celkovú koordináciu a riadenie všetkých činností k dosiahnutiu čiastkových aj celkových cieľov; * preukáže dostatočné kvalifikačné predpoklady a skúsenosti v projektovaní tunelov; * bude disponovať adekvátnymi skúsenosťami s vedením riešiteľského tímu na najvyššej úrovni so zodpovednosťou za projektovú dokumentáciu tunelových objektov.   Hodnotenie celkovej dĺžky tunelov,\*\* na ktorých bol na pozícii zodpovedného projektanta/ hlavného projektanta/ zástupca hlavného projektanta/ projektanta pre stavebnú časť tunelu (nie vetranie a technológia)  Uvažujú sa tunely na diaľniciach alebo rýchlostných cestách v plnom, alebo polovičnom profile alebo prvej a druhej triedy v min triede T7,5. Ďalej sa uväzujú aj tunely pre železničnú dopravu a metro.  Stavby musia byť ukončené za posledných 15 rokov \*6). | Každému Záujemcovi sa započíta súčet dĺžok tunelov.  **Maximálna hodnota dĺžky tunelov ktorú bude Verejný obstarávateľ zohľadňovať je 15 kilometrov. Dĺžka tunelov presahujúca danú hraničnú hodnotu nebude braná do úvahy.**  Spôsob výpočtu bodov  Záujemcovi sa pridelia body za Odborníka č. 7 podľa vzorca:  **K2,7 = (L2,7 x K2,7max) / L2,7max**  pričom:  K2,7 - Počet bodov pre daného Záujemcu za Odborníka č. 7  L2,7 - Celková dĺžka tunelov daného Záujemcu  K2,7max = 15; Maximálny počet bodov pre najlepšie hodnoteného Záujemcu  L2,7max – Celková dĺžka tunelov najlepšie hodnoteného Záujemcu  Počet bodov sa zaokrúhli na 2 desatinné miesta. |
| ***Odborník č. 8: Odborník pre sanáciu betónových konštrukcii***   * bude zodpovedný za návrh, realizáciu a kontrolu sanácie betónových povrchov mostov a tunelov * preukáže dostatočné kvalifikačné predpoklady a skúsenosti s návrhom sanácií   Hodnotenie celkového počtu sanovaných konštrukcií, pri ktorých bol na pozícii hlavného riešiteľa/ riešiteľa/ projektanta zodpovedný za návrh/ realizáciu sanačných materiálov pre sanácie betónových povrchov a trhlín.  Hodnotené budú iba sanácie betónových povrchov mostov a tunelov alebo vodohospodárskych stavieb s minimálnou hodnotou jednej sanácie 20 000 €.  Projekty musia byť ukončené za posledných 15 rokov \*6). Sanácie betónových povrchov mostov a tunelov spĺňajúce podmienky vyššie môžu byť realizované na diele, ktoré je v realizácii, avšak záujemca musí predložiť preberací protokol sanácie objektu, v ktorom musí byť jednoznačne uvedené, že sanácia objektu bola dokončená bez vád a nedorobkov. | Každému Záujemcovi sa započíta súčet počtu ukončených sanovaných konštrukcii[[1]](#footnote-1) alebo ich zhodnotenie[[2]](#footnote-2). Rátajú sa iba inžinierske konštrukcie ako je most / oporný / zárubný múr / tunel resp. vodohospodárske stavby (priehrady, hrádze a pod).  Za každú sanovanú konštrukciu bude pridelený jeden bod.  **Maximálna hodnota počtu sanácii betónových konštrukcii, ktorú bude Verejný obstarávateľ zohľadňovať je 5. Počet presahujúci danú hraničnú hodnotu nebude braný do úvahy.**  Spôsob výpočtu bodov  Záujemcovi sa pridelia body **K2,4** za Odborníka č. 8 podľa počtu ukončených projektov:  **K2,8 = (L2,8 x K2,8max) / L2,8max**  pričom:  K2,8 - Počet bodov pre daného Záujemcu za Odborníka č. 8  L2,8 – Počet sanácii konštrukcii daného Záujemcu  K2,8max = 5 , Maximálny počet bodov pre najlepšie hodnoteného Záujemcu  L2,8max – Celková počet sanácii konštrukcii hodnoteného Záujemcu  Počet bodov sa zaokrúhli na 2 desatinné miesta. |
| ***Odborník č. 9: Odborník na životné prostredie***   * bude zodpovedný za projektovanie a kontrolu vodohospodárskych opatrení vrátane realizácie biologického čistenia vôd * preukáže dostatočné kvalifikačné predpoklady a skúsenosti s prírode blízkymi vodohospodárskymi opatreniami[[3]](#footnote-3) a ďalších zmierňujúcich opatrení na podporu životného prostredia * bude disponovať adekvátnymi skúsenosťami s vedením riešiteľského tímu pre prírode blízke vodohospodárske opatrenia. * Hodnotené budú iba projekty s minimálnou hodnotou 80 000 €.   Hodnotenie celkového počtu projektov na ktorých bol na pozícii hlavného riešiteľa/ riešiteľa/ projektanta/ koordinátora projektu alebo výstavby alebo kontroloval výstavbu prírode blízkych vodohospodárskych opatrení.  Hodnotenie celkového počtu projektov, na ktorých bol na pozícii hlavného riešiteľa/ riešiteľa/ projektanta/ koordinátora projektu alebo výstavby alebo kontroloval výstavbu využitia zrážkových vôd z cestného telesa pre retenciu a akumuláciu vody v území s využitia prvkov biologického čistenia (vrátane akumulácie a retencie v nadväzujúcom území).  Projekty musia byť ukončené za posledných 5 rokov \*7). | Každému Záujemcovi sa započíta súčet počtu ukončených projektov.  Za každý projekt **prírode blízkych vodohospodárskych opatrení**, bude pridelený **jeden bod**.  Za každý projekt **využitia zrážkových vôd z cestného telesa** pre retenciu a akumuláciu vody v území s využitia prvkov biologického čistenia bude pridelených **päť bodov**.  **Maximálna hodnota počtu projektov, ktorú bude Verejný obstarávateľ zohľadňovať je 5. Počet presahujúci danú hraničnú hodnotu nebude braný do úvahy.**  Spôsob výpočtu bodov:  Záujemcovi sa pridelia body K2,9 za Odborníka č. 9 podľa počtu ukončených projektov:  **K2,9 = (L2,9 x K2,9max) / L2,9max**  pričom:  K2,9 - Počet bodov pre daného Záujemcu za Odborníka č. 9  L2,9 – Počet ukončených projektov  K2,9max = 5 , Maximálny počet bodov pre najlepšie hodnoteného Záujemcu  L2,9max – Celkový počet ukončených projektov najlepšie hodnoteného Záujemcu  Počet bodov sa zaokrúhli na 2 desatinné miesta. |

\*3) účasť na týchto projektov na danej pozícii musí byť v minimálnej dobe trvania zodpovedajúcej 50 % lehoty výstavby Projektu (za lehotu výstavby sa považuje lehota odo dňa vydania Oznámenia o začatí prác po vydanie Preberacieho protokolu)

\*4) účasť na týchto projektoch na danej pozícii musí byť v minimálnej dobe trvania zodpovedajúcej 50 % lehoty výstavby mostného objektu (za lehotu výstavby sa považuje lehota odo dňa začatia zakladania mostného objektu po ukončenie výstavby mostného objektu)

\*5) účasť na týchto projektoch na danej pozícii musí byť v minimálnej dobe trvania zodpovedajúcej 50 % lehoty výstavby tunelového objektu (za lehotu výstavby sa považuje lehota odo dňa začatia razenia tunelového objektu po ukončenie výstavby tunelového objektu)

\*6) Verejný obstarávateľ uzná hlavnému inžinierovi projektu len tie poskytnuté zmluvy v rámci predloženého zoznamu (DSP a DRS), u ktorých bola predložená dokumentácia potvrdená podpisom a odtlačkom pečiatky odbornej spôsobilosti hlavného inžiniera projektu. Záujemca predloží kópiu príslušnej strany dokumentácie, z ktorej sa dajú overiť potrebné informácie.

\*7) Verejný obstarávateľ obmedzil dobu s ohľadom potreby mať skúsenosti s modernými a efektívnymi realizáciami.

\*\* Ak je tunel tvorený dvomi tubusmi, ráta sa iba jeden, napríklad tunel Považský Chlmec dĺžka 2,218km.

**Odôvodnenie primeranosti požiadavky:**

Požiadavky na uvedené oblasti skúseností Odborníka vyplývajú z predpokladu, že všetky skúsenosti získané z realizácie zabezpečia zvládnutie koordinácie a riadenia všetkých činností k dosiahnutiu čiastkových aj celkových cieľov.

Požiadavka na celkovú dĺžku ukončených stavieb má preukázať praktické skúsenosti v riadení veľkých stavieb so zameraním na aktívnu/ reálnu skúsenosť s projektom. Verejný obstarávateľ má zato, že s väčšou dĺžkou stavieb stúpa množstvo reálnych skúseností a tým kvalita daného Odborníka v požadovanej oblasti.

**Spôsob hodnotenia Kritéria K2**

Záujemcovi sa pridelia body sumárne za Odborníka č. 1 až Odborníka č. 9, výsledná hodnota Kritéria K2 sa určí podľa vzorca:

**K2i = KEi x 55%**

pričom:

K2i Vyhodnotenie kritéria K2 daného Záujemcu

KEi Počet bodov Záujemcu za kvalitu tímu odborníkov

55% Váha kritéria K2 vyjadrená v %

Výsledný počet bodov sa zaokrúhli na 2 desatinné miesta.

## **4. Kritérium K3 – Kľúčové strojové vybavenie**

4.1 Špecifikácia Kritéria K3

4.1.1. Cieľom tohto kritéria je, aby Záujemca mal pre realizáciu dostatočné množstvo strojového vybavenia, a to aj pre účely zaistenia kontinuity plnenia diela pri výpadku nasadených strojov.

4.1.2. Záujemca vyplní Prílohu B2C ZOZNAM STROJOVÉHO VYBAVENIA /MECHANIZMOV A TECHNOLOGICKÝCH ZARIADENÍ, ktorý tvorí prílohu Informatívneho dokumentu.

4.2. Spôsob hodnotenia Kritéria K3

|  |  |
| --- | --- |
| Technologické zariadenie pre dodávku nosnej konštrukcie mostov podľa spôsobu, ktorým predpokladá výstavbu nosnej konštrukcie – 1 komplet.  Za jeden komplet je považovaný:  1 x výsuvná skruž alebo  4 x betonárske vozíky pre letmú betonáž alebo 1 x montážny súbor  alebo 2 x žeriav  alebo 1 x technológia vysúvania  alebo 75 000 m3 obostavaného priestoru pevnej skruže. | Za každý uvedený komplet ... **30**bodov  Maximálny počet hodnotených kompletov ... 2 ks \*8) |
| Finišer na pokládku živičných zmesí pre minimálnu šírku kladenia 10,5m – 1 ks | Za každý uvedený stroj ... **10**bodov  Maximálny počet hodnotených strojov ... 2 ks \*8) |
| Finišer na pokládku betónovej vozovky pre minimálnu šírku kladenia 7,5m – 1 ks | Za každý uvedený stroj ... **10**bodov  Maximálny počet hodnotených strojov ... 2ks \*8) |

\*8) Verejný obstarávateľ bude požadovať preukázanie vlastníctva alebo zmluvného vzťahu 1 ks stroja ako aj 1 ks záložného stroja pre rovnaký druh činnosti, na území SR v čase realizácie predmetu Zmluvy o dielo.

**Verejný obstarávateľ bude zohľadňovať a prideľovať body len za množstvo strojov, ktorými Záujemca nepreukazuje splnenie podmienok účasti!**

4.2.1. Spôsob výpočtu bodov pre kritérium „Kľúčové strojové vybavenie“

**K3,1 = (RSi / RSmax) x 100**

pričom:

K3,1 - Počet bodov, ktoré získa Ponuka vyhodnocovaného Záujemcu po uplatnení daného vzorca

RSi – Súčet bodov za množstvo uvedených kľúčových strojov

RSmax – Maximálny počet bodov, **RSmax = 100**

Výsledný počet bodov sa zaokrúhli na 2 desatinné miesta

Záujemcovi sa pridelia body v zmysle stanoveného kritéria a výsledná hodnota Kritéria K3 sa určí podľa vzorca:

**K3i = KEi x 10%**

pričom:

K3i Vyhodnotenie kritéria K3 daného Záujemcu

KEi Počet bodov Záujemcu za kritérium Kľúčové strojové vybavenie

15% Váha kritéria K3 vyjadrená v %

Výsledný počet bodov sa zaokrúhli na 2 desatinné miesta.

## **5. Kritérium K4 – Environmentálne hľadisko**

5.1 Špecifikácia Kritéria K4

5.1.1. Cieľom tohto kritéria je, aby Záujemca mal alebo požiadal o certifikáciu zaisťujúcu stavebné postupy šetrné k životnému prostrediu.

5.1.2. Záujemca vyplní Prílohu B2D ZOZNAM CERTIFIKÁTOV A OSVEDČENÍ, ktorá tvorí prílohu Informatívneho dokumentu.

5.2. Spôsob hodnotenia Kritéria K4

|  |  |
| --- | --- |
| - Certifikát/Osvedčenie EMAS alebo preukázanie, že ku dňu predloženia žiadosti o účasť záujemca disponuje žiadosťou o registráciu podanou príslušnému certifikačnému orgánu | Za certifikát/osvedčenie alebo žiadosť o registráciu 100 bodov |

5.2.1. Spôsob výpočtu bodov pre kritérium „Environmentálne hľadisko“

**K4,1 = (RSi / RSmax) x 100**

pričom:

K4,1 - Počet bodov, ktoré získa Ponuka vyhodnocovaného Záujemcu po uplatnení daného vzorca

RSi – Súčet bodov za kritérium K4

RSmax – Maximálny počet bodov, **RSmax = 100**

Výsledný počet bodov sa zaokrúhli na 2 desatinné miesta.

Záujemcovi sa pridelia body v zmysle stanoveného kritéria a výsledná hodnota Kritéria K4 sa určí podľa vzorca:

**K4i = KEi x 5%**

pričom:

K4i Vyhodnotenie kritéria K4 daného Záujemcu

KEi Počet bodov Záujemcu za kritérium K4

5% Váha kritéria K4 vyjadrená v %

Výsledný počet bodov sa zaokrúhli na 2 desatinné miesta.

**6. Vyhodnotenie žiadosti o účasť a obmedzenie počtu Záujemcov**

* 1. U každého Záujemcu sa jeho získané body za všetky kritéria (K1 až K4) sčítajú.
  2. Na základe počtu získaných bodov sa zostaví zostupné poradie Záujemcov, pričom prvý v poradí bude Záujemca, ktorý získa najvyšší počet bodov.
  3. Na účasť v Súťažnom dialógu budú vyzvaní prví štyria Záujemcovia v poradí; minimálny počet Záujemcov, ktorí budú vyzvaní na účasť v Súťažnom dialógu sú štyria.
  4. V prípade, ak dvaja alebo viacerí Záujemcovia získajú rovnaký počet bodov, určujúcim kritériom pre získanie výhodnejšieho poradia Záujemcu bude väčšia celková dĺžka ukončených realizovaných stavieb v rámci kritéria K1, akceptovaných verejným obstarávateľom podľa podmienok stanovených v bode 2. tejto časti Informatívneho dokumentu („Kritériá pre obmedzenie počtu Záujemcov“), pričom v prípade, ak zmluva/referencia týkajúca sa kritéria K1 bude predložená v rámci viacerých kritérií, bude takáto zmluva/referencia započítaná iba jeden krát.

V prípade, ak nebude možná aplikácia postupu podľa predchádzajúcej vety alebo bude u dvoch alebo viacerých Záujemcov zhodný počet vyhovujúcich zmlúv/referencií, v takomto prípade bude určujúcim kritériom pre získanie výhodnejšieho poradia Záujemcu väčšia dĺžka realizovaných tunelov (na základe predloženého zoznamu zrealizovaných stavieb).

1. Verejný obstarávateľ považuje za konštrukcie pre vyhodnotenie nasledovné: konštrukcie z jednoduchého betónu, konštrukcie zo železo-betónu a prípadne konštrukcie z predopnutého betónu vystavené poveternostným vplyvom alebo nachádzajúce sa v podzemnom prostredí (tunely, kolektory a obdobné konštrukcie). [↑](#footnote-ref-1)
2. Za zhodnotenie konštrukcie sa nepovažuje náter betónovej konštrukcie. V prípade, ak je náter súčasťou systému opatrení, pri ktorých dôjde k preukázateľnému zlepšeniu technických vlastností diela, životnosti, odolnosti (prípadne iným), potom je takýto sanačný systém považovaný Verejným obstarávateľom za zhodnotenie konštrukcie. [↑](#footnote-ref-2)
3. **Prírode blízke vodohospodárske opatrenia** zlepšujú ekologické funkcie a celkový stav krajiny. Ich princípom je ochrana a podpora prirodzeného zadržiavania vody v krajine, spomaľovanie odtokov vody z krajiny, a tým zmenšovanie postupových rýchlostí a kulminačných úrovní povodní. Pomáhajú zlepšovať stav biotopov a kvalitu vody. Sú protikladom k technickým opatreniam, ktorých plánovanie neprioritizuje dopady na ekosystémy, a preto väčšinou nespĺňajú ani požiadavky na dosiahnutie dobrého stavu vôd podľa Rámcovej smernice o vodách. [↑](#footnote-ref-3)